proxectonos/corpus_dominio_legal_administrativo_tmp huggingface dataset:
RESOLUCIÓN do 15 de xaneiro de 2008, da Secretaría Xeral de Política Lingüística, pola que se lles dá publicidade aos convenios de colaboración subscritos por esta secretaría xeral no terceiro cuadrimestre do ano 2007.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 01/02/2008

Para os efectos previstos no artigo 11 da Lei 4/2006, do 30 de xuño, de transparencia e boas prácticas na Administración pública galega, acórdase darlles publicidade aos convenios de colaboración subscritos pola Secretaría Xeral de Política Lingüística no terceiro cuadrimestre do ano 2007, os cales se relacionan no anexo a esta resolución.
Santiago de Compostela, 15 de xaneiro de 2008.
María Sol López Martínez
Secretaria xeral de Política Lingüística
Ver referencia pdf "02300D005P024.PDF"
ORDE do 22 de xaneiro de 2008 pola que se determina o importe máximo das axudas que se poderán outorgar no exercicio orzamentario de 2008 ao abeiro da disposición adicional sétima do Decreto 18/2006, do 26 de xaneiro, polo que se establecen as axudas públicas en materia de vivenda a cargo da Comunidade Autónoma de Galicia e se regula a xestión das previstas no Real decreto 801/2005, do 1 de xullo, para o período 2005-2008.
CONSELLERÍA DE VIVENDA E SOLO — III. OUTRAS DISPOSICIÓNS — 01/02/2008

O Decreto 18/2006, do 26 de xaneiro, constitúe o marco normativo polo que se establecen as axudas públicas en materia de vivenda a cargo da Comunidade Autónoma de Galicia e se regula a xestión das previstas no Real decreto 801/2005, do 1 de xullo, para o período 2005-2008.
A súa disposición adicional sétima establece unha axuda de 600  para xente moza adquirente ou promotora para uso propio de vivendas do Plan de Vivenda 2002-2005 para gastos de subrogación ou constitución de hipoteca e outros gastos de entrada, sempre que se dean determinados requisitos.
Así mesmo, dispón que estas axudas se atenderán da forma que será establecida mediante ordes anuais da Consellería de Vivenda e Solo que determinarán a aplicación do estado de gastos dos orzamentos xerais da Comunidade Autónoma de Galicia.
Por todo o exposto,
DISPOÑO:
Artigo único.-Para os efectos do disposto no punto segundo da disposición adicional sétima do Decreto 18/2006, do 26 de xaneiro, e para dar cobertura aos expedientes que acaden neste exercicio a fase de concesión determínase que:
1. A aplicación do estado de gastos dos orzamentos xerais da Comunidade Autónoma de Galicia para o ano 2008, onde figuran os créditos con cargo aos que serán atendidas as axudas previstas na disposición adicional sétima do Decreto 18/2006, é a 17.02.451B.780.3.
2. O importe máximo destas axudas que se poderán outorgar dentro do exercicio orzamentario de 2008 será de 600.000 .
Disposición derradeira
Única.-Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 22 de xaneiro de 2008.
Teresa Táboas Veleiro
Conselleira de Vivenda e Solo
CORRECCIÓN de erros.-Resolución do 15 de setembro de 2007, da Secretaría Xeral da Consellería de Sanidade, pola que se lles dá publicidade aos convenios de colaboración subscritos por esta consellería e polo Servizo Galego de Saúde no segundo cuadrimestre do ano 2007.
CONSELLERÍA DE SANIDADE — III. OUTRAS DISPOSICIÓNS — 01/02/2008

Advertidos erros na Resolución do 15 de setembro de 2007, da Secretaría Xeral da Consellería de Sanidade, pola que se lles dá publicidade aos convenios de colaboración subscritos por esta consellería e polo Servizo Galego de Saúde no segundo cuadrimestre do ano 2007, publicada no Diario Oficial de Galicia nº 232, do 30 de novembro de 2007, cómpre facer as seguintes correccións de erros:
Na páxina 19.086 onde aparece citado o «Convenio de colaboración entre a Consellería de Sanidade e o Instituto de Saúde Carlos II ()», debe dicir: «Convenio de colaboración entre a Consellería de Sanidade e o Instituto de Saúde Carlos III ()».
Na mesma páxina citada anteriormente, e respecto do importe do mesmo convenio, onde di: «156.430 », debe dicir: «18.400 ».
ORDE do 31 de xaneiro de 2008 pola que se designa suplente da persoa titular da Dirección da Academia Galega de Seguridade Pública.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — II. AUTORIDADES E PERSOAL — 01/02/2008

Dispón a Lei 30/1992, do 26 de novembro, de réxime xurídico das administracións públicas e do procedemento administrativo común no seu artigo 17.1º:
«Os titulares dos órganos administrativos poderán ser suplidos temporalmente nos supostos de vacante, ausencia ou enfermidade por quen designe o órgano competente para o nomeamento daqueles.
Se non se designa suplente, a competencia do órgano administrativo exerceraa quen designe o órgano administrativo inmediato de quen dependa».
O artigo 12 da Lei 1/2007, do 15 de xaneiro, da Academia Galega de Seguridade Pública regula as funcións que lle corresponden á súa dirección, e non establece regulación ou designación ningunha relativa á suplencia do seu titular.
Consonte o artigo 1 da Lei de creación da Academia Galega de Seguridade Pública, esta é un organismo autónomo de carácter administrativo adscrito organicamente á consellería competente en materia de interior e xustiza, polo que o órgano administrativo inmediato de que depende organicamente é o conselleiro de Presidencia, Administracións Públicas e Xustiza.
De acordo con esta regulación e tendo en conta a circunstancia de que a Dirección da Academia Galega de Seguridade Pública se atopa vacante polo pase do seu director a outro destino e co fin de evitar atrasos inútiles na xestión,
DISPOÑO:
Primeiro.-Designar suplente da persoa titular da Dirección da Academia Galega de Seguridade Pública, para os supostos de vacante, ausencia ou enfermidade desta persoa titular da Dirección Xeral de Interior da Consellería de Presidencia, Administracións Públicas e Xustiza.
Segundo.-A suplencia non implicará alteración da competencia (artigo 17.2º da Lei 30/1992).
Terceiro.-Sempre que se exerzan competencias con base na suplencia establecida nesta orde, deberá facerse constar así nos actos ou resolucións administrativas correspondentes.
Cuarto.-Esta orde producirá efectos a partir do mesmo día da súa publicación no Diario Oficial de Galicia.
Santiago de Compostela, 31 de xaneiro de 2008.
José Luis Méndez Romeu
Conselleiro de Presidencia, Administracións Públicas e Xustiza
DECRETO 7/2008, do 31 de xaneiro, polo que se dispón que cese Carlos Suárez-Mira Rodríguez como director xeral da Academia Galega de Seguridade Pública.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — II. AUTORIDADES E PERSOAL — 01/02/2008

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, de normas reguladoras da Xunta e da súa Presidencia, modificada pola Lei 11/1988, do 20 de outubro, por proposta do conselleiro de Presidencia, Administracións Públicas e Xustiza e logo de deliberación do Consello da Xunta de Galicia, na súa reunión do día trinta e un de xaneiro de dous mil oito,
dispoño:
Que cese, por pase a outro destino, Carlos Suárez-Mira Rodríguez, como director xeral da Academia Galega de Seguridade Pública.
Santiago de Compostela, trinta e un de xaneiro de dous mil oito.
Emilio Pérez Touriño
Presidente
José Luis Méndez Romeu
Conselleiro de Presidencia, Administracións Públicas e Xustiza
b) NOMEAMENTOS CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
DECRETO 8/2008, do 31 de xaneiro, polo que se nomea director da Escola Galega de Administración Pública a Carlos Suárez-Mira Rodríguez.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — II. AUTORIDADES E PERSOAL — 01/02/2008

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e da súa Presidencia, modificada pola Lei 11/1988, do 20 de outubro, por proposta do conselleiro de Presidencia, Administracións Públicas e Xustiza e logo de deliberación do Consello da Xunta de Galicia na súa reunión do día trinta e un de xaneiro de dous mil oito,
Nomeo director da Escola Galega de Administración Pública a Carlos Suárez-Mira Rodríguez.
Santiago de Compostela, trinta e un de xaneiro de dous mil oito.
Emilio Pérez Touriño
Presidente
José Luis Méndez Romeu
Conselleiro de Presidencia, Administracións Públicas e Xustiza
DECRETO 6/2008, do 31 de xaneiro, polo que se dispón que cese Antonio Izquierdo Escribano como director da Escola Galega de Administración Pública.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — II. AUTORIDADES E PERSOAL — 01/02/2008

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, de normas reguladoras da Xunta e da súa Presidencia, modificada pola Lei 11/1988, do 20 de outubro, por proposta do conselleiro de Presidencia, Administracións Públicas e Xustiza e logo de deliberación do Consello da Xunta de Galicia, na súa reunión do día trinta e un de xaneiro de dous mil oito,
dispoño:
Que cese, por petición propia, Antonio Izquierdo Escribano, como director da Escola Galega de Administración Pública, agradecéndolle os servizos prestados.
Santiago de Compostela, trinta e un de xaneiro de dous mil oito.
Emilio Pérez Touriño
Presidente
José Luis Méndez Romeu
Conselleiro de Presidencia, Administracións Públicas e Xustiza
CORRECCIÓN de erros.-Orde do 7 de xaneiro de 2008 pola que se resolve a convocatoria da do 17 de outubro de 2007, pola que se convocan axudas económicas para o alumnado que realiza formación práctica en centros de traballo correspondentes aos estudos de ciclos formativos de grao medio e superior de formación profesional, módulos profesionais experimentais e artes plásticas e deseño.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 31/01/2008

Advertidos erros na citada orde, publicada no Diario Oficial de Galicia nº 14, do luns 21 de xaneiro de 2008, cómpre facer as seguintes correccións:
Na páxina 1.309, columna dereita, onde di: «Orde do 7 de xaneiro de 2008 pola que se resolve a convocatoria da do 17 de outubro...», debe dicir: «Orde do 28 de decembro de 2007 pola que se resolve a convocatoria da do 17 de outubro...».
Na páxina 1.310, columna esquerda, onde di: «Santiago de Compostela, 7 de xaneiro de 2008», debe dicir: «Santiago de Compostela, 28 de decembro de 2007».
RESOLUCIÓN do 15 de xaneiro de 2008 pola que se nomea xerente da Universidade de Vigo a Ana Consuelo Fernández Pulpeiro.
UNIVERSIDADE DE VIGO — II. AUTORIDADES E PERSOAL — 30/01/2008

Realizados os trámites e recibidos os informes requiridos pola norma estatutaria, e no uso das competencias que me recoñece o artigo 20 da Lei orgánica 6/2001, do 21 de decembro (BOE do 24), de universidades,
Esta reitoría resolveu nomear a Ana Consuelo Fernández Pulpeiro para o cargo de xerente da Universidade de Vigo con efectos do 15 de xaneiro de 2008.
Vigo, 15 de xaneiro de 2008.
Alberto Gago Rodríguez
Reitor da Universidade de Vigo
CORRECCIÓN de erros.-Resolución do 27 de decembro de 2007 pola que se adxudican as axudas convocadas pola Orde do 19 de setembro de 2007, de axudas para a realización de proxectos de investigación en biomedicina e ciencias da saúde nos centros do sistema sanitario público galego.
CONSELLERÍA DE SANIDADE — III. OUTRAS DISPOSICIÓNS — 04/02/2008

Ver referencia pdf "02400D006P024.PDF"
Advertidos erros no anexo I da devandita resolución, publicada no Diario Oficial de Galicia nº 3, do venres día 4 de xaneiro de 2008, cómpre facer as seguintes correccións:
Na páxina 217, onde di:
Ver referencia pdf "02400D006P024.PDF"
CORRECCIÓN de erros.-Resolución do 31 de decembro de 2007, da Secretaría Xeral de Comunicación, pola que se convocan axudas a entidades sen ánimo de lucro para a adquisición de equipamento audiovisual e multimedia e para crear medios de información electrónica, para o ano 2008.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 04/02/2008

Advertidos erros na devandita resolución, publicada no DOG nº 14, do 21 de xaneiro, cómpre realizar a seguinte corrección:
Na páxina 1.302, no artigo 3º, letra c), onde di: «Que percibisen no ano anterior unha subvención da mesma modalidade que a solicitada nesta convocatoria», debe dicir: «Que percibisen no ano anterior unha subvención para a mesma adquisición que a solicitada nesta convocatoria».
CORRECCIÓN de erros.-Resolución do 12 de  decembro de 2007 pola que se fai público o acordo do Consello de Dirección do Instituto Galego de Promoción Económica (Igape), que establece un programa de préstamos para financiar proxectos de investimento na Comunidade Autónoma de Galicia con fondos do Banco Europeo de Investimentos (BEI).
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 29/01/2008

Advertido erro na referida resolución, publicada no DOG nº 244, do 19 de decembro de 2007, procede facer a seguinte corrección:
-Na páxina 19.884, sétimo parágrafo, onde di:
«En virtude estes antecedentes, o Consello de Dirección do Igape na súa reunión do de novembro de 2007 tomou o acordo de aprobar...».
Debe dicir:
«En virtude destes antecedentes, o Consello de Dirección do Igape na súa reunión do 30 de novembro de 2007 tomou o acordo de aprobar...».
CORRECCIÓN de erros.-Resolución do 5 de decembro de 2007 pola que se lle dá publicidade ao acordo do Consello de Dirección do Instituto Galego de Promoción Económica (Igape), que aproba as bases reguladoras das axudas do Igape para a habilitación dunha liña de financiamento específico para os produtores galegos de uva, instrumentadas mediante convenio de colaboración entre o Instituto Galego de Promoción Económica (Igape) e as entidades financeiras adheridas.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 29/01/2008

Advertido erro na referida resolución, publicada no DOG nº 239, do 12 de decembro de 2007, procede facer a seguinte corrección:
-Na páxina 19.585 substitúese o anexo I, DECLARACIÓN DA CONDICIÓN DE PEME, polo que se publica con esta corrección de erros.
Ver referencia pdf "02000D008P016.PDF"
CORRECCIÓN de erros.-Resolución do 11 de xaneiro de 2008 pola que se lle dá publicidade ao acordo do Consello de Dirección do Instituto Galego de Promoción Económica (Igape), que aproba as bases reguladoras das axudas do Igape para titulares de explotacións galegas de gando porcino e cunicultura.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 29/01/2008

Advertido erro na referida resolución, publicada no DOG nº 12, do 17 de xaneiro de 2008, procede facer a seguinte corrección:
-Na páxina 1.222, substitúese o anexo I polo que se publica con esta corrección de erros.
Ver referencia pdf "02000D010P018.PDF"
Ver referencia pdf "02000D012P020.PDF"
RESOLUCIÓN do 18 de xaneiro de 2008 de delegación de competencias nas delegacións provinciais deste organismo.
INSTITUTO GALEGO DA VIVENDA E SOLO — III. OUTRAS DISPOSICIÓNS — 29/01/2008

No Decreto 253/2007, do 13 de decembro, sobre réxime xurídico do solo e das edificacións promovidas polo Instituto Galego da Vivenda e Solo, regúlanse diversos procedementos administrativos que tramitará o Instituto Galego da Vivenda e Solo que, de acordo co Decreto 506/2005, do 22 de setembro, de estrutura orgánica do IGVS, son competencia desta dirección xeral. Por motivos de axilidade e na procura dun beneficio aos cidadáns, é necesaria a delegación de certas competencias que xa viñan sendo exercidas conforme a normativa anterior polas delegacións provinciais.
Consonte o anterior, e de conformidade co disposto no artigo 13 da Lei 30/1992, do 26 de novembro, de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro,
RESOLVO:
Primeiro.-Deléganse nos delegados provinciais do Instituto Galego da Vivenda e Solo as seguintes competencias:
1. Resolución dos expedientes polos cales se acepta a renuncia dos adxudicatarios de vivendas de promoción pública.
2. Cualificación das vivendas de promoción pública.
3. Expedientes de desafiuzamento administrativo, así como calquera outro que supoña a resolución de contratos de vivendas de promoción pública.
4. O exercicio dos dereitos de tanteo e retracto sobre vivendas de promoción pública.
5. Xestión e tramitación de estudos económicos das vivendas de promoción pública, así como proposta de resolución deles.
6. Visados de contratos relativos ás vivendas de promoción pública, en segundas ou sucesivas transmisións.
7. Tramitación e resolución dos expedientes relativos a subrogacións en contratos de alugamento ou, de ser o caso, de acceso diferido á propiedade e toma de razón dos cambios de titularidade nas vivendas de promoción pública.
Segundo.-O exercicio das competencias que se delegan axustarase ao disposto nos artigos 13 e 14 da Lei 30/1992, do 26 de novembro, de réxime xurídico das administracións públicas e do procedemento administrativo común.
As resolucións administrativas que se adopten facendo uso das delegacións contidas nesta resolución farán constar expresamente esta circunstancia e consideraranse ditadas pola autoridade que as conferiu.
En calquera momento, o director xeral do IGVS poderá avocar para si o exercicio de competencias delegadas.
Terceiro.-Quedan derrogadas as disposicións de igual e inferior rango que se opoñan ao acordado nesta resolución.
Cuarto.- Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 18 de xaneiro de 2008.
Daniel Pino Vicente
Director xeral do Instituto Galego
da Vivienda e Solo
CORRECCIÓN de erros.-Orde do 27 de decembro de 2007 pola que se establecen as bases reguladoras e se convocan para o ano 2008 axudas para a mellora do hábitat da perdiz rubia.
CONSELLERÍA DE MEDIO AMBIENTE E DESENVOLVEMENTO SOSTIBLE — III. OUTRAS DISPOSICIÓNS — 29/01/2008

Advertidos erros na citada orde, publicada no Diario Oficial de Galicia nº 8, do 11 de xaneiro de 2008, é necesario facer as seguintes correccións:
-Na páxina 773, no punto terceiro do artigo 13º, onde di: «deberán realizarse antes do 15 de outubro», debe dicir: «deberán realizarse antes do 15 de outubro de 2008».
-Na páxina 773, no punto primeiro do artigo 14º, onde di: «deberá realizarse antes do 15 de outubro de 2007», debe dicir: «deberá realizarse antes do 15 de outubro de 2008».
CORRECCIÓN de erros.-Orde do 31 de decembro de 2007 pola que se establecen as bases reguladoras das axudas para paliar os danos producidos polo lobo, e se convocan para o ano 2008.
CONSELLERÍA DE MEDIO AMBIENTE E DESENVOLVEMENTO SOSTIBLE — III. OUTRAS DISPOSICIÓNS — 29/01/2008

Advertidos erros no texto da devandita orde, publicada no Diario Oficial de Galicia nº 9, do 14 de xaneiro de 2008, é necesario facer as seguintes correccións:
-Na páxina 832, no artigo 4º denominado Ámbito temporal, onde di: «As axudas a que se refire esta orde comprenden os danos producidos polo lobo desde o 1 de outubro de 2007 ata o 30 de novembro de 2008», debe dicir: «As axudas a que se refire esta orde comprenden os danos producidos polo lobo desde o 1 de outubro de 2007 ata o 30 de setembro de 2008».
-Na páxina 832, no punto segundo do artigo 5, onde di: «Dado que a cobertura dos danos amparados por esta orde só é ata o 30 de novembro de 2008, os danos producidos desde o 1 de decembro», debe dicir: «Dado que a cobertura dos danos amparados por esta orde só é ata o 30 de setembro de 2008, os danos producidos desde o 1 de outubro...».
-Na páxina 832, no punto terceiro do artigo 5º, onde di: «As comunicacións de danos a partir do 1 de decembro de 2008», debe dicir: «As comunicacións de danos a partir do 1 de outubro de 2008».
-Na páxina 833, no punto segundo do artigo 6, onde di: «As solicitudes de axuda correspondentes aos danos producidos entre o 1 de outubro de 2007 e o 31 de decembro dese ano cursaranse dentro do mes de xaneiro de 2008», debe dicir: «As solicitudes de axuda correspondentes aos danos producidos entre o 1 de outubro de 2007 e o 31 de decembro de 2007 cursaranse dentro dos 30 días seguintes ao da publicación desta orde».
CORRECCIÓN de erros.-Orde do 28 de decembro de 2007 pola que se establecen as bases e se convocan para o ano 2008 axudas para a creación e mellora de empresas de comercialización e transformación de produtos forestais.
CONSELLERÍA DO MEDIO RURAL — III. OUTRAS DISPOSICIÓNS — 29/01/2008

Advertidos erros na Orde do 28 de decembro de 2007 pola que se establecen as bases e se convocan para o ano 2008 axudas para a creación e mellora de empresas de comercialización e transformación de produtos forestais, publicada no DOG nº 8, do 11 de xaneiro, cómpre realizar a seguinte corrección:
Na páxina 752, no artigo 7º, letra h), terceiro punto, onde di: «TC1, TC2 e TC1/8 da empresa do mes de decembro de 2006», debe dicir: «TC1, TC2 e TC1/8 da empresa do mes de decembro de 2007».
RESOLUCIÓN do 11 de xaneiro de 2008 pola que se lles dá publicidade ás axudas concedidas ao abeiro da Orde do 28 de maio de 2007, pola que se aproban as bases reguladoras para a concesión, en réxime de concorrencia competitiva, das subvencións aos artesáns titulares de obradorios artesáns para actuacións de fomento e desenvolvemento do sector artesanal galego, no ámbito da Comunidade Autónoma de Galicia, e se procede á súa convocatoria (Diario Oficial de Galicia número 104, do 31 de maio de 2007).
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 30/01/2008

O artigo 20 das bases reguladoras da orde dispón: «No prazo máximo de tres meses, contados desde a data de resolución da concesión, publicarase no Diario Oficial de Galicia a relación das subvencións concedidas con indicación da norma reguladora, beneficiario, crédito orzamentario, contía e finalidade da subvención».
Na súa virtude,
RESOLVO:
Ordenar a publicación no Diario Oficial de Galicia das axudas concedidas ao abeiro da Orde do 28 de maio de 2007, pola que se aproban as bases reguladoras para a concesión, en réxime de concorrencia competitiva, das subvencións aos artesáns titulares de obradoiros artesáns para actuacións de fomento e desenvolvemento do sector artesanal galego, no ámbito da Comunidade Autónoma de Galicia, e se procede á súa convocatoria (IN-201G).
Santiago de Compostela, 11 de xaneiro de 2008.
P.D. (Orde 31-1-2006, DOG nº 24)
Emilio Nogueira Moure
Secretario xeral da Consellería de Innovación
e Industria
Ver referencia pdf "02100D008P010.PDF"
Ver referencia pdf "02100D010P013.PDF"
DECRETO 269/2007, do 28 de decembro, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de trazado do corredor Sarria-Monforte. Clave LU/03/007.01.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — III. OUTRAS DISPOSICIÓNS — 30/01/2008

Con data do 14 de xullo de 2006 o director xeral de Obras Públicas, por delegación da conselleira de Política Territorial, Obras Públicas e Transportes, aprobou o proxecto de trazado do corredor Sarria-Monforte. Clave: LU/03/007.01.
Os bens e dereitos en que se concreta a declaración de urxente ocupación aparecen recollidos e valorados no citado proxecto.
A competencia para efectuar a declaración de urxente ocupación tena atribuída a Xunta de Galicia en virtude do artigo 2 do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Transportes, considerándose xustificada a referida declaración pola súa incidencia favorable na seguridade viaria, ao proxectar unha vía de altas prestacións cuns parámetros que elevan a seguridade viaria con respecto á actual LU-546, incidindo no control de accesos, no trazado e na sinalización e balizamento da estrada.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación con previsto no artigo 16 da Lei 4/1994, do 14 de setembro, de estradas de Galicia, por proposta da conselleira de Política Territorial, Obras Públicas e Transportes e logo de deliberación do Consello da Xunta de Galicia, na súa reunión do día vinte e oito de decembro de dous mil sete,
DISPOÑO:
Artigo único.-Declarar a utilidade pública e a urxente ocupación dos bens e dereitos necesarios e que se concretan no expediente administrativo instruído para os efectos de expropiación no proxecto de trazado do corredor Sarria-Monforte. Clave: LU/03/007.01.
Santiago de Compostela, vinte e oito de decembro de dous mil sete.
Emilio Pérez Touriño
Presidente
María José Caride Estévez
Conselleira de Política Territorial, Obras Públicas
e Transportes
DECRETO 270/2007, do 28 de decembro, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de trazado da VAC da Costa Norte. Variante de Ortigueira (conexión AC101-Espasante). Clave AC/00/062.01.3.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — III. OUTRAS DISPOSICIÓNS — 30/01/2008

Con data do 26 de decembro de 2007 o director xeral de Obras Públicas, por delegación da conselleira de Política Territorial, Obras Públicas e Transportes, aprobou o proxecto de trazado da VAC da Costa Norte. Variante de Ortigueira (conexión AC101-Espasante). Clave: AC/00/062.01.3.
Os bens e dereitos en que se concreta a declaración de urxente ocupación aparecen recollidos e valorados no citado proxecto.
A competencia para efectuar a declaración de urxente ocupación tena atribuída a Xunta de Galicia en virtude do artigo 2 do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Transportes, considerándose xustificada a referida declaración pola súa incidencia favorable na seguridade viaria, ao proxectar unha vía de altas prestacións cuns parámetros que elevan a seguridade viaria con respecto á actual AC-862, incidindo no control de accesos, no trazado e na sinalización e balizamento da estrada.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación con previsto no artigo 16 da Lei 4/1994, do 14 de setembro, de estradas de Galicia, por proposta da conselleira de Política Territorial, Obras Públicas e Transportes e logo de deliberación do Consello da Xunta de Galicia, na súa reunión do día vinte e oito de decembro de dous mil sete,
DISPOÑO:
Artigo único.-Declarar a utilidade pública e a urxente ocupación dos bens e dereitos necesarios e que se concretan no expediente administrativo instruído para os efectos de expropiación no proxecto de trazado da VAC da Costa Norte. Variante de Ortigueira (conexión AC101-Espasante). Clave: AC/00/062.01.3.
Santiago de Compostela, vinte e oito de decembro de dous mil sete.
Emilio Pérez Touriño
Presidente
María José Caride Estévez
Conselleira de Política Territorial, Obras Públicas
e Transportes
DECRETO 268/2007, do 28 de decembro, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de trazado da variante da PO-546 no termo municipal de Pontevedra entre O Regueiriño e a PO-11. Clave N/PO/91.10.3.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — III. OUTRAS DISPOSICIÓNS — 30/01/2008

Con data do 8 de xuño de 2006 o director xeral de Obras Públicas, por delegación da conselleira de Política Territorial, Obras Públicas e Transportes, aprobou o proxecto de trazado da variante da PO-546 no termo municipal de Pontevedra entre O Regueiriño e a PO-11. Clave: N/PO/91.10.3.
Os bens e dereitos en que se concreta a declaración de urxente ocupación aparecen recollidos e valorados no citado proxecto.
A competencia para efectuar a declaración de urxente ocupación tena atribuída a Xunta de Galicia en virtude do artigo 2 do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Transportes, considerándose xustificada a referida declaración pola súa incidencia favorable na seguridade viaria, xa que se evita o paso dos vehículos procedentes da marxe esquerda da ría de Pontevedra polas longas travesías de Seixo e Marín.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación con previsto no artigo 16 da Lei 4/1994, do 14 de setembro, de estradas de Galicia, por proposta da conselleira de Política Territorial, Obras Públicas e Transportes e logo de deliberación do Consello da Xunta de Galicia, na súa reunión do día vinte e oito de decembro de dous mil sete,
DISPOÑO:
Artigo único.-Declarar a utilidade pública e a urxente ocupación dos bens e dereitos necesarios e que se concretan no expediente administrativo instruído para os efectos de expropiación no proxecto de trazado da variante da PO-546 no termo municipal de Pontevedra entre O Regueiriño e a PO-11. Clave: N/PO/91.10.3.
Santiago de Compostela, vinte e oito de decembro de dous mil sete.
Emilio Pérez Touriño
Presidente
María José Caride Estévez
Conselleira de Política Territorial, Obras Públicas
e Transportes
ORDE do 17 de xaneiro de 2008 pola que se autoriza o inicio de actividades do centro social de Cangas, no concello de Cangas (Pontevedra).
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 30/01/2008

En virtude do disposto no artigo 29 da Lei 4/1993, do 14 de abril, de servizos sociais, e o artigo 6 do Decreto 143/2007, do 12 de xullo, de autorización e acreditación dos programas e dos centros de servizos sociais, para a creación dos centros de servizos sociais propios da Administración autonómica precisarán unha norma con rango de decreto, e para o seu inicio de actividades orde do departamento da Administración autonómica competente.
O centro social de Cangas créase mediante o Decreto 236/2007, do 5 de decembro (DOG número 243, do 18 de decembro) polo que procede agora á autorización do inicio das súas actividades.
Ao abeiro do establecido na disposición derradeira primeira do antedito decreto, autorízase a Vicepresidencia da Igualdade e do Benestar para ditar cantas disposicións sexan necesarias para o desenvolvemento e execución do citado Decreto 236/2007, do 5 de decembro.
Por todo o anterior, e en uso das facultades que teño atribuídas pola Lei 1/1983, do 22 de febreiro, de normas reguladoras da Xunta e da súa Presidencia, modificada pola Lei 11/1988, do 20 de outubro, polo Decreto 211/2005, do 3 de agosto, polo que se establece a estrutura orgánica da Xunta de Galicia, e polo Decreto 517/2005, do 6 de outubro, modificado polo Decreto 212/2007, do 8 de novembro, polo que se establece a estrutura orgánica da Vicepresidencia da Igualdade e do Benestar,
DISPOÑO:
Artigo único.
Autorizar o inicio de actividades e a posta en funcionamento do centro social de Cangas, no concello de Cangas, Pontevedra, conforme os datos que se relacionan no anexo desta orde.
Disposición derradeira
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 17 de xaneiro de 2008.
Anxo Manuel Quintana González
Vicepresidente da Igualdade e do Benestar
ANEXO
Provincia: Pontevedra.
Concello: Cangas.
Enderezo: rúa Baiona, esquina Antonio Nores.
Denominación: centro social.
Tipoloxía: centro social comunidade.
Área: comunidade.
Número de prazas autorizadas: aforo de 159 usuarios.
ORDE do 25 de xaneiro de 2008, pola que se aproban os modelos de documentos susceptibles de presentación ante o Rexistro de Parellas de Feito de Galicia.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — I. DISPOSICIÓNS XERAIS — 28/01/2008

O Decreto 248/2007, do 20 de decembro, polo que se crea e regula o Rexistro de Parellas de Feito de Galicia na súa disposición derradeira primeira autoriza o titular da consellería competente en materia de xustiza para que, no ámbito das súas competencias, dite as normas de desenvolvemento da propia norma. Por outra banda, na súa disposición derradeira segunda sinala expresamente que mediante orde da consellería competente en materia de xustiza se aprobarán os modelos de solicitude susceptibles de presentación ante o Rexistro de Parellas de Feito de Galicia.
En virtude do exposto
DISPOÑO:
Artigo único.-Apróbanse os modelos e os formatos dos documentos mencionados a continuación e que se recollen como anexos a esta disposición:
1. Solicitude de inscrición no Rexistro de Parellas de Feito de Galicia.
2. Declaración de vontade de constituír unha parella de feito
3. Declaración responsable de non ter constituída parella de feito con outra persoa.
4. Declaración responsable de non ter relación de parentesco.
5. Declaración responsable de non estar incapacitado xudicialmente.
6. Solicitude de cancelación da inscrición.
7. Solicitude de modificación da inscrición.
8. Solicitude de certificación.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 25 de xaneiro de 2008.
José Luis Méndez Romeu
Conselleiro de Presidencia, Administracións Públicas e Xustiza
Ver referencia pdf "01900D002P010.PDF"
DECRETO 2/2008, do 10 de xaneiro, polo que se nomea director xeral da División de Recursos Económicos do Servizo Galego de Saúde a Francisco Pais López.
CONSELLERÍA DE SANIDADE — II. AUTORIDADES E PERSOAL — 11/01/2008

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, de normas reguladoras da Xunta de Galicia e da súa presidencia, modificada pola Lei 11/1988, do 20 de outubro, por proposta da conselleira de Sanidade e logo de deliberación do Consello da Xunta de Galicia, na súa reunión do día dez de xaneiro de dous mil oito,
Nomeo director xeral da División de Recursos Humanos Económicos do Servizo Galego de Saúde a Francisco Pais López.
Santiago de Compostela, dez de xaneiro de dous mil oito.
Emilio Pérez Touriño
Presidente
María José Rubio Vidal
Conselleira de Sanidade
DECRETO 1/2008, do 10 de xaneiro, polo que se dispón que cese Ana Consuelo Fernández Pulpeiro como directora xeral da División de Recursos Económicos do Servizo Galego de Saúde.
CONSELLERÍA DE SANIDADE — II. AUTORIDADES E PERSOAL — 11/01/2008

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, de normas reguladoras da Xunta de Galicia e da súa Presidencia, modificada pola Lei 11/1988, do 20 de outubro, por proposta da conselleira de Sanidade e logo de deliberación do Consello da Xunta de Galicia, na súa reunión do día dez de xaneiro de dous mil oito,
DISPOÑO:
Que cese, por petición propia, Ana Consuelo Fernández Pulpeiro como directora xeral da División de Recursos Económicos do Servizo Galego de Saúde, agradecéndolle os servizos prestados.
Santiago de Compostela, dez de xaneiro de dous mil oito.
Emilio Pérez Touriño
Presidente
María José Rubio Vidal
Conselleira de Sanidade
b) NOMEAMENTOS CONSELLERÍA DE SANIDADE
RESOLUCIÓN do 21 de decembro de 2007 pola que se resolve a convocatoria da II edición dos premios á calidade dos materiais didácticos, orientados a distinguir os mellores materiais didácticos no eido da formación do persoal ao servizo das administracións públicas de Galicia, en soporte impreso, multimedia e en liña.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 10/01/2008

Por Resolución do 11 de xullo de 2007 (DOG nº 138, do 17 de xullo) a Escola Galega de Administración Pública convocou a II edición dos premios á calidade dos materiais didácticos, orientados a distinguir os mellores materiais didácticos no eido da formación do persoal ao servizo das administracións públicas de Galicia, en soporte impreso, multimedia e en liña.
Vista a proposta formulada por un xurado e de conformidade coa base sexta da convocatoria,
RESOLVO:
Primeiro.-Conceder os premios á calidade dos materiais didácticos do ano 2007, na súa segunda edición aos traballos e autores que de seguido se relacionan, segundo a modalidade respectiva:
* Modalidade A: material didáctico en soporte impreso.
-Declarado deserto.
* Modalidade B: material didáctico en soporte multimedia.
-Declarado deserto.
Accésit:
-Curso de xestión por indicadores: cadro de mandos, cuxos autores son Eva Pérez Ansede e Modesto Rouco Vilar.
* Modalidade C: material didáctico en liña.
-Traballo premiado: Expedientes de rexistro civil, cuxos autores son José Jaime Meilán Rois e Roberto Rocha Freire.
Segundo.-O importe destes premios aboarase con cargo á dotación prevista na partida 06.80.122B.480.0 dos orzamentos da Escola Galega de Administración Pública para o ano 2007.
Terceiro.-A composición nominal do xurado foi a seguinte:
Presidente: Javier Corrales Piquero, secretario da Escola Galega de Administración Pública.
Vogais: Mª Jesús Fernández Díaz, xefa do Servizo de Asuntos Xerais e Publicacións da Subdirección Xeral de Persoal e Coordinación Administrativa da Consellería de Traballo; Pilar Couto Cantero, profesora do Departamento de Didáctica da Lingua e da Literatura da Facultade de Ciencias da Educación da Universidade da Coruña; e, Juan Méndez Dónega, director da Aula de Produtos Lácteos (Campus Sur) da Universidade de Santiago de Compostela.
Secretaria: Pilar Romero Rodríguez, xefa do Servizo de Estudos, Investigación e Publicacións da Escola Galega de Administración Pública.
Cuarto.-Contra esta resolución e dos actos administrativos derivados dela, que poñen fin á vía administrativa, só se poderá interpor recurso contencioso-administrativo, sen prexuízo do potestativo recurso de reposición previsto na Lei 30/1992, do 26 de novembro, de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro.
Santiago de Compostela, 21 de decembro de 2007.
P.D. (Resolución 5-5-1992)
Javier Corrales Piquero
Secretario da Escola Galega de Administración Pública
ORDE do 13 de decembro de 2007 pola que se amplía a dotación orzamentaria para a concesión de axudas para paliar os danos producidos polo lobo convocadas pola Orde do 7 de marzo de 2007.
CONSELLERÍA DE MEDIO AMBIENTE E DESENVOLVEMENTO SOSTIBLE — III. OUTRAS DISPOSICIÓNS — 10/01/2008

A Consellería de Medio Ambiente e Desenvolvemento Sostible convocou para o ano 2007 axudas para paliar os danos producidos polo lobo mediante a Orde do 7 de marzo de 2007 (Diario Oficial de Galicia nº 53, do 15 de marzo).
Na disposición adicional primera da orde detállase a aplicación orzamentaria e o importe económico previsto para o financiamento das axudas. Esta disposición prevé expresamente a posibilidade de incrementar a dotación orzamentaria contida na referida orde, polo que, tendo en conta que o número de solicitudes presentadas superou as previsións realizadas por esta consellería, procede ampliar a dotación orzamentaria consinada inicialmente.
En consecuencia, de conformidade co previsto no artigo 30.1.3 do Estatuto de autonomía de Galicia, e da Lei 1/1983, do 22 de febrero, reguladora da Xunta e da súa Presidencia,
DISPOÑO:
Artigo único.
1. Amplíase a dotación orzamentaria que se establece na orde desta consellería do 7 de marzo de 2007 (Diario Oficial de Galicia nº 53, do 15 de marzo), pola que se establecen as bases reguladoras e se convocan para o ano 2007 axudas para paliar os danos do lobo.
2. O incremento da dotación será de 25.000 euros para a anualidade 2007, con cargo á aplicación orzamentaria 2007.15.02.541B.470.1.
3. En todo caso, a concesión das axudas establecidas na devandita orde estará limitada ás dispoñibilidades orzamentarias.
Disposición adicional
Única.-Esta modificación non afecta o prazo que se establece para a presentación das solicitudes de axuda na devandita Orde do 7 de marzo de 2007.
Disposición derradeira
Única.-Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 13 de decembro de 2007.
Manuel Vázquez Fernández
Conselleiro de Medio Ambiente e Desenvolvemento Sostible
ORDE do 13 de decembro de 2007 pola que se amplía a dotación orzamentaria para a concesión de axudas para paliar os danos producidos polo xabarín convocadas pola Orde do 9 de abril de 2007.
CONSELLERÍA DE MEDIO AMBIENTE E DESENVOLVEMENTO SOSTIBLE — III. OUTRAS DISPOSICIÓNS — 10/01/2008

A Consellería de Medio Ambiente e Desenvolvemento Sostible convocou para o ano 2007 axudas para paliar os danos producidos polo xabarín mediante a Orde do 9 de abril de 2007 (Diario Oficial de Galicia nº 75, do 18 de abril).
Na disposición adicional primera da orde detállase a aplicación orzamentaria e o importe económico previsto para o financiamento das axudas. Esta disposición prevé expresamente a posibilidade de incrementar a dotación orzamentaria contida na referida orde, polo que, tendo en conta que o número de solicitudes presentadas superou as previsións realizadas por esta consellería, procede ampliar a dotación orzamentaria consinada inicialmente.
En consecuencia, de conformidade co previsto no artigo 30.1.3 do Estatuto de autonomía de Galicia, e da Lei 1/1983, do 22 de febrero, reguladora da Xunta e da súa presidencia,
DISPOÑO:
Artigo único.
1. Amplíase a dotación orzamentaria que se establece na orde desta consellería do 9 de abril de 2007 (Diario Oficial de Galicia nº 75, do 18 de abril), pola que se establecen as bases reguladoras e se convocan para o ano 2007 axudas para paliar os danos do xabarín.
2. O incremento da dotación será de 278.312,20 euros para a anualidade 2007, con cargo á aplicación orzamentaria 2007.15.02.541B.470.1.
3. En todo caso, a concesión das axudas establecidas na devandita orde estará limitada ás dispoñibilidades orzamentarias.
Disposición adicional
Única.-Esta modificación non afecta o prazo que se establece para a presentación das solicitudes de axuda na devandita Orde do 9 de abril de 2007.
Disposición derradeira
Única.-Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 13 de decembro de 2007.
Manuel Vázquez Fernández
Conselleiro de Medio Ambiente e Desenvolvemento
Sostible
DECRETO 258/2007, do 20 de decembro, polo que se aproba a bandeira do Concello de Curtis (A Coruña).
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 10/01/2008

O Concello de Curtis considerou conveniente organizar correctamente a súa bandeira municipal para perpetuala con simboloxía adecuada e conforme as normas de heráldica. Para iso, e de acordo coas facultades que lle confiren as disposicións legais vixentes, elevou o informe histórico-heráldico, coa correspondente proposta de representación gráfica da insignia, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos e bandeiras dos concellos e doutras entidades locais, correspóndelle á Comunidade Autónoma galega, segundo o disposto polo artigo 27.2º do Estatuto de autonomía de Galicia.
O expediente tramitouse conforme as normas de procedemento establecidas na Lei 7/1985, do 2 de abril, reguladora das bases de réxime local, Lei 5/1997, do 22 de xullo, de Administración local de Galicia, no Regulamento de organización, funcionamento e réxime xurídico das corporacións locais, aprobado polo Real decreto 2568/1986, do 28 de novembro, e mais no Decreto 369/1998, do 10 de decembro, polo que se regula a composición e funcións da Comisión de Heráldica da Xunta de Galicia, modificado polo Decreto 73/2006, do 20 de abril.
Na súa virtude, visto o informe emitido pola Comisión de Heráldica da Xunta de Galicia e por proposta do conselleiro de Presidencia, Administracións Publicas e Xustiza, e logo de deliberación do Consello da Xunta de Galicia na súa reunión do día vinte de decembro de dous mil sete,
DISPOÑO:
Artigo único.-Aprobar a bandeira do Concello de Curtis, que figura como anexo, organizada do seguinte xeito:
En pano verde, unha franxa horizontal de amarelo cun carballo verde no centro e dúas crucetas vermellas colocadas xunto ao seu tronco, unha a cada lado; no pano de verde catro estrelas de amarelo, dúas no terzo do hasta e dúas no do batente.
Santiago de Compostela, vinte de decembro de dous mil sete.
Emilio Pérez Touriño
Presidente
José Luís Méndez Romeu
Conselleiro de Presidencia, Administracións Públicas e Xustiza
Ver referencia pdf "00700D005P009.PDF"
DECRETO 255/2007, do 20 de decembro, polo que se aproba a bandeira do Concello de Ortigueira (A Coruña).
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 10/01/2008

O Concello de Ortigueira considerou conveniente organizar correctamente a súa bandeira municipal para perpetuala con simboloxía adecuada e conforme as normas de heráldica. Para iso, e de acordo coas facultades que lle confiren as disposicións legais vixentes, elevou o informe histórico-heráldico, coa correspondente proposta de representación gráfica da insignia, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos e bandeiras dos concellos e doutras entidades locais, correspóndelle á Comunidade Autónoma galega, segundo o disposto polo artigo 27.2º do Estatuto de autonomía de Galicia.
O expediente tramitouse conforme as normas de procedemento establecidas na Lei 7/1985, do 2 de abril, reguladora das bases de réxime local; Lei 5/1997, do 22 de xullo, de Administración local de Galicia; no Regulamento de organización, funcionamento e réxime xurídico das corporacións locais, aprobado polo R.D. 2568/1986, do 28 de novembro, e mais no Decreto 369/1998, do 10 de decembro, polo que se regula a composición e funcións da Comisión de Heráldica da Xunta de Galicia, modificado polo Decreto 73/2006, do 20 de abril.
Na súa virtude, visto o informe emitido pola Comisión de Heráldica da Xunta de Galicia e por proposta do conselleiro de Presidencia, Administracións Públicas e Xustiza, e logo de deliberación do Consello da Xunta de Galicia na súa reunión do día vinte de decembro de dous mil sete,
DISPOÑO:
Artigo único.-Aprobar a bandeira do Concello de Ortigueira, que figura como anexo, organizada do seguinte xeito:
Tres franxas horizontais; 1ª e 3ª pano de azul cunha franxa horizontal de branco; 2ª pano de branco con tres rochas (aguillóns) sumadas de tres matas de estruga verde de sete follas.
Santiago de Compostela, vinte de decembro de dous mil sete.
Emilio Pérez Touriño
Presidente
José Luis Méndez Romeu
Conselleiro de Presidencia, Administracións Públicas e Xustiza
Ver referencia pdf "00700D002P007.PDF"